text: [{"text_idx": "#000000", "text": "Einki Samband er ein stutt skalds\u00f8ga eftir Arnar Ma\u0301r Arngri\u0301msson. Hon er ein v\u00e6lskriva\u00f0 ly\u0301sing av li\u0301vinum og kenslunum hja\u0301 ti\u0301 moderna\u00f0a tanna\u0301ringinum. Vi\u00f0 litf\u00f8grum og ra\u0301um or\u00f0um a\u0301vi\u0301sir hon serstakar kenslur; einsemi, \u00f8\u00f0i, sja\u0301lvsiva og mangt anna\u00f0, i\u00f0 kann bylgjast inni i\u0301 okkum ungu i\u0301 dag."}, {"text_idx": "#000001", "text": "S\u00f8gan gongur fyri seg i\u0301 I\u0301slandi, har i\u00f0 drongurin S\u00f8lvi, altso h\u00f8vu\u00f0sperso\u0301nurin, ver\u00f0ur sendur u\u0301t a\u0301 bygd, har i\u00f0 hann skal liva i\u0301 ha\u0301lvfems dagar uttan netsamband og telefon. Tit kunnu bara i\u0301mynda tykkum, hvat fyri ein lortast\u00f8\u00f0a ta\u00f0 hev\u00f0i veri\u00f0. Uttan at avdu\u0301ka ov no\u0301gv av s\u00f8gugongdini kann eg lova tykkum, at ta\u00f0 er ein rusjibani av kenslum vi\u00f0 einum enda, i\u00f0 liggur i\u0301 huganum langt aftana\u0301, man er li\u00f0ugur vi\u00f0 s\u00f8guna."}, {"text_idx": "#000002", "text": "Perso\u0301nliga haldi eg, at rith\u00f8vundurin rakar ma\u0301lbo\u0301lkin sera v\u00e6l, ti\u0301 eg rokni vi\u00f0, at ma\u0301lbo\u0301lkurin er ein sum eg, altso, ein tanna\u0301ringadrongur, i\u00f0 ny\u0301tir ov no\u0301gva ti\u0301\u00f0 a\u0301 internetinum. Ta\u00f0 er r\u00e6ttiliga l\u00e6tt at kenna seg sja\u0301lvan aftur i\u0301 s\u00f8guni, serliga i\u0301 innaru tankagongdini hja\u0301 S\u00f8lva og i\u0301 ma\u0301tanum hann tosar uppa\u0301. Alt i\u0301 alt vi\u00f0m\u00e6li eg bo\u0301kina til dreingir i\u0301 mi\u0301num aldri, umframt \u00f8ll i\u00f0 hava a\u0301huga i\u0301 at fa\u0301a betri innlit i\u0301 hugsanirnar hja\u0301 nu\u0301ti\u0301\u00f0artanna\u0301ringum, kanska serliga dreingjum."}, {"text_idx": "#000003", "text": "F\u00f8royar lesa skal vera vi\u00f0 til at skapa lesigle\u00f0i, seta f\u00f8royska ma\u0301li\u00f0 i\u0301 mi\u00f0deplin og skapa karmar fyri eini go\u0301\u00f0ari lesimentan."}]